Vidnet fortalte i retten, at hans første møde med familien var, da deres vandpumpe var i stykker. Tre af familiens børn, heriblandt den ældste datter, henvendte sig til ham for at få hjælp til at tilkalde Falck. Planen var, ifølge vidnets forklaring, at faren i familien ville fylde brøndboringen med vand. - Det frarådede jeg dog, da sådan en brønd sagtens kunne være fyldt med skrubtudser, fortalte han. I stedet tilbød naboen at børnene familien kunne hente vand hos ham og hans veninde, som bor cirka 200 meter fra familiens hjem. Det resulterede i, at børnene ofte kom på besøg hos vidnet for at få fyldt 12-15 sodavandsflasker op med vand. - Og det fik os jo til at tænke på, hvordan de egentlig fik vasket tøj, forklarede han i retten. Ved flere lejligheder tilbød hans veninde desuden at vaske børnenes tøj. - Det var der voldsomt meget grund til, forklarede han.

Opsummering:
Ved Retten i Hjørring var det i dag Serritslevfamiliens nabo, der blev afhørt.